พระราชกฤษฎีกาพระราชกฤษฎีกากำหนดเขตที่ดินในท้องที่บางแห่งในอำเภอบางน้ำเปรี้ยว อำเภอคลองเขื่อนอำเภอเมืองฉะเชิงเทราอำเภอบางคล้า อำเภอราชสาส์น อำเภอบ้านโพธิ์อำเภอบางปะกง อำเภอแปลงยาวจังหวัดฉะเชิงเทรา และอำเภอพนัสนิคมอำเภอพานทองอำเภอเกาะจันทร์ จังหวัดชลบุรีให้เป็นเขตปฏิรูปที่ดินพ.ศ. ๒๕๕๒ ภูมิพลอดุลยเดช ป.ร.ให้ไว้ ณ วันที่ ๒๘ กรกฎาคมพ.ศ. ๒๕๕๒เป็นปีที่ ๖๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงพระราชกฤษฎีกากำหนดเขตที่ดินในท้องที่อำเภอบางน้ำเปรี้ยว อำเภอเมืองฉะเชิงเทรา อำเภอบ้านโพธิ์ และอำเภอบางคล้าจังหวัดฉะเชิงเทรา ให้เป็นเขตปฏิรูปที่ดิน พ.ศ. ๒๕๒๐อาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่งแห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่บางแห่งในอำเภอบางน้ำเปรี้ยว อำเภอคลองเขื่อน อำเภอเมืองฉะเชิงเทราอำเภอบางคล้า อำเภอราชสาส์น อำเภอบ้านโพธิ์ อำเภอบางปะกง อำเภอแปลงยาวจังหวัดฉะเชิงเทรา และอำเภอพนัสนิคม อำเภอพานทอง อำเภอเกาะจันทร์ จังหวัดชลบุรีให้เป็นเขตปฏิรูปที่ดิน พ.ศ. ๒๕๕๒มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิกพระราชกฤษฎีกากำหนดเขตที่ดิน ในท้องที่อำเภอบางน้ำเปรี้ยวอำเภอเมืองฉะเชิงเทรา อำเภอบ้านโพธิ์ และอำเภอบางคล้า จังหวัดฉะเชิงเทราให้เป็นเขตปฏิรูปที่ดิน พ.ศ. ๒๕๒๐มาตรา ๔ให้ที่ดินในท้องที่ตำบลดอนเกาะกา ตำบลโยธะกา ตำบลสิงโตทอง ตำบลบางขนากตำบลบึงน้ำรักษ์ ตำบลหมอนทอง ตำบลโพรงอากาศ ตำบลศาลาแดง ตำบลบางน้ำเปรี้ยวอำเภอบางน้ำเปรี้ยว ตำบลบางโรง อำเภอคลองเขื่อน ตำบลคลองนครเนื่องเขต ตำบลบางแก้วตำบลท่าไข่ ตำบลหนามแดง ตำบลบางขวัญ ตำบลคลองเปรง ตำบลวังตะเคียน ตำบลบางเตยตำบลคลองอุดมชลจร ตำบลโสธร ตำบลบางกะไห ตำบลบางพระ ตำบลคลองนาอำเภอเมืองฉะเชิงเทรา ตำบลท่าทองหลาง ตำบลสาวชะโงก ตำบลบางสวน ตำบลเสม็ดใต้อำเภอบางคล้า ตำบลเมืองใหม่ อำเภอราชสาส์น ตำบลเกาะไร่ ตำบลเทพราช ตำบลคลองประเวศตำบลบางกรูด ตำบลดอนทราย ตำบลแหลมประดู่ ตำบลแสนภูดาษ ตำบลสิบเอ็ดศอกตำบลหนองตีนนก ตำบลคลองบ้านโพธิ์ อำเภอบ้านโพธิ์ ตำบลหนองจอก อำเภอบางปะกง ตำบลวังเย็นตำบลแปลงยาว ตำบลหนองไม้แก่น อำเภอแปลงยาว จังหวัดฉะเชิงเทรา และตำบลท่าข้ามอำเภอพนัสนิคม ตำบลโคกขี้หนอน อำเภอพานทอง ตำบลเกาะจันทร์ อำเภอเกาะจันทร์จังหวัดชลบุรี ภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดินมาตรา ๕ให้รัฐมนตรีว่าการกระทรวงการคลังรัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกานี้เรียกว่า พระราชกฤษฎีกากำหนดเขตที่ดิน ในท้องที่บางแห่งในอำเภอบางน้ำเปรี้ยวอำเภอคลองเขื่อน อำเภอเมืองฉะเชิงเทรา อำเภอบางคล้า อำเภอราชสาส์น อำเภอบ้านโพธิ์อำเภอบางปะกง อำเภอแปลงยาว จังหวัดฉะเชิงเทรา และอำเภอพนัสนิคม อำเภอพานทองอำเภอเกาะจันทร์ จังหวัดชลบุรี ให้เป็นเขตปฏิรูปที่ดิน พ.ศ. ๒๕๕๒(ดูข้อมูลจากภาพกฎหมาย)หมายเหตุ :-เหตุผลในการประกาศใช้พระราชกฤษฎีกาฉบับนี้ คือ โดยที่พระราชกฤษฎีกากำหนดเขตที่ดินในท้องที่อำเภอบางน้ำเปรี้ยว อำเภอเมืองฉะเชิงเทรา อำเภอบ้านโพธิ์ และอำเภอบางคล้าจังหวัดฉะเชิงเทรา ให้เป็นเขตปฏิรูปที่ดิน พ.ศ. ๒๕๒๐ ได้กำหนดเขตปฏิรูปที่ดินในท้องที่อำเภอบางน้ำเปรี้ยว อำเภอเมืองฉะเชิงเทรา อำเภอบ้านโพธ์ และอำเภอบางคล้าจังหวัดฉะเชิงเทรา โดยถือเขตอำเภอดังกล่าวเป็นหลักซึ่งทำให้เขตปฏิรูปที่ดินที่กำหนดตามพระราชกฤษฎีกาดังกล่าวครอบคลุมพื้นที่ที่ไม่มีโครงการเพื่อดำเนินการปฏิรูปที่ดินเพื่อเกษตรกรรมด้วยต่อมาเมื่อมาตรา ๒๕ วรรคสาม แห่งพระราชบัญญัติการปฏิรูปที่ดินเพื่อเกษตรกรรม พ.ศ.๒๕๑๘ ซึ่งแก้ไขเพิ่มเติมโดยพระราชบัญญัติการปฏิรูปที่ดินเพื่อเกษตรกรรม (ฉบับที่๓) พ.ศ. ๒๕๓๒กำหนดให้การกำหนดเขตปฏิรูปที่ดินให้กำหนดเฉพาะที่ดินที่จะดำเนินการปฏิรูปที่ดินเพื่อเกษตรกรรมเว้นแต่ในกรณีที่จำเป็นจะถือเขตของตำบลหรืออำเภอเป็นหลักแล้วสมควรปรับปรุงพระราชกฤษฎีกาดังกล่าวเพื่อกำหนดเขตปฏิรูปที่ดินเฉพาะที่ดินที่มีการดำเนินการปฏิรูปที่ดินเพื่อเกษตรกรรมเท่านั้น จึงจำเป็นต้องตราพระราชกฤษฎีกานี้วิภา/ปรับปรุง๑ พฤษภาคม ๒๕๕๘[๑] ราชกิจจานุเบกษาเล่ม ๑๒๖/ตอนที่ ๕๑ ก/หน้า ๕๖/๕ สิงหาคม ๒๕๕๒